เรื่องร้องเรียน (ถนน) วันที่ 2022-08-17 09:01:48 — แขวงลุมพินี เขตปทุมวัน กรุงเทพมหานคร
1. สวนสาธารณะลุมพินี ไม่มีที่จอดรถให้กับคนที่มาออกกำลังกายเลยค่ะ ตั้งแต่เวลา 7.30 น. เป็นต้นไป รถกระบะก่อสร้างเข้ามาจอดกันยาวเหยียด คนที่มาออกกำลังกายวนรถกันเป็นชั่วโมง บ้างก็ต้องไปจอดข้างถนนฝั่งถนนวิทยุ ซึ่งก็มีเวลาจอด แต่ก็เป็นห่วงกลัวว่าจะโดนล๊อคล้อ แม้แต่คนที่ทำงานขายของในสวนอาหารสวนลุมยังหาที่จอดยาก รวมถึงผู้สูงอายุที่ต้องการมาออกกำลังกายจริงๆ ค่ะ ถามเจ้าหน้าที่บอกว่า ทุกวันนี้รถกระบะก่อสร้าง 80% คนออกกำลังกาย 20% เท่านั้น จอดกันทั้งวัน ไม่เกรงใจคนที่ตั้งใจมาออกกำลังกายเลยค่ะ นี่วนรถรอที่จอดวันละ 1 ชั่วโมงครึ่งบ้าง 1 ชั่วโมงบ้าง
อาจจะต้องมีมาตรการเรื่องเวลาในการจอดรถสำหรับกิจอื่นๆ ที่ไม่ได้มาออกกำลังกายด้วยหรือไม่ เช่น ตอนเช้าต้องให้สำหรับคนออกกำลังกายจอดรถก่อน เพราะคนที่มาออกกำลังกายใช้เวลาในการวิ่งหรือออกกำลังกายแต่ละคนไม่เกิน 3 ชม. ค่ะ

ส่วนเจ้าหน้าที่(บางคน) ก็ไม่สนทำอะไรไม่ได้ เพราะได้เงินค่าจอดคันละ 20 บาท สบายไปเลยค่ะ จริงๆ ให้ก็ไม่ผิดเพราะเป็นสิทธิ์ของผู้ให้และผู้รับ แต่ถ้าได้รับมาโดยไม่คำนึงถึงความเหมาะสมก็ไม่สมควรนะคะ

ขอบคุณค่ะ